देश में 74वें स्वतंत्रता दिवस का जश्न, PM मोदी ने देशवासियों को दीं शुभकामनाएं
प्रधानमंत्री नरेंद्र मोदी ने शनिवार को 74वें स्वतंत्रता दिवस के मौके पर देशवासियों को शुभकामनाएं दीं। उन्होंने ट्वीट कर कहा, ‘‘स्वतंत्रता दिवस के पावन अवसर पर सभी देशवासियों को बहुत-बहुत शुभकामनाएं। जय हिंद!’’
नई दिल्ली: प्रधानमंत्री नरेंद्र मोदी ने शनिवार को 74वें स्वतंत्रता दिवस के मौके पर देशवासियों को शुभकामनाएं दीं। उन्होंने ट्वीट कर कहा, ‘‘स्वतंत्रता दिवस के पावन अवसर पर सभी देशवासियों को बहुत-बहुत शुभकामनाएं। जय हिंद!’’ प्रधानमंत्री शनिवार को लाल किले की प्राचीर से स्वतंत्रता दिवस के अवसर पर लगातार सातवीं बार देश को संबोधित कर रहे हैं।कोविड-19 महामारी के साये में लाल किले पर आयोजित होने वाले स्वतंत्रता दिवस समारोह के लिए चार हजार से अधिक लोगों को आमंत्रित किया गया है जिनमें अधिकारी, राजनयिक और मीडियाकर्मी शामिल हैं। इसके मद्देनजर सुरक्षा के व्यापक इंतजाम किए गए है।पीएम मोदी ने 74वें स्वतंत्रता दिवस के मौके पर राजघाट जाकर राष्ट्रपिता महात्मा गांधी की समाधि पर श्रद्धाजंलि अर्पित की। अपने सरकारी आवास से निकलने के बाद वह सीधे राजघाट पहुंचे और बापू की समाधि पर श्रद्धासुमन अर्पित किए।